Lassi Parkkinen

Lauri «Lassi» Rikhard Parkkinen (født 8. mai 1917 i Varkaus, død 3. oktober 1994) var en finsk skøyteløper og konkurrerte blant annet for Helsingin Luistinkiitäjät (HLK). Hans største internasjonale bedrifter var: Verdensmester allround i 1947 og tilsvarende nr. 2 i 1952. I Vinter-OL 1948 i St. Moritz tok han sølv på 10 000 meter. I Vinter-OL 1952 i Oslo var beste plassering nr. 16 på 500 meter. Han var finsk mester fem ganger: I 1941, 1943, 1944, 1946 og 1952.

 Internasjonale mesterskap 
 Allround-VM 1938 i Davos: Nr. 9 sammenlagt. 
 Allround-VM 1947 i Oslo: Nr. 1. Verdensmester. 
 EM 1947 i Stockholm: Nr. 8.
 Allround-VM 1948i Helsingfors: Nr. 10.
 EM 1950 i Helsingfors: Nr. 4
 Allround-VM 1952 på Hamar: Nr. 2. Sølvmedalje.
 Allround-VM 1953 i Helsingfors: Nr. 12.

 Olympiske vinterleker 
I Vinter-OL 1948 i St. Moritz: Nr. 2 på 10 000 meter. Sølvmedalje. Ellers ble han nr. 16 på 500 meter, nr. 4 på 1 500 meter og nr. 9 på 5 000 meter.

I Vinter-OL 1952 i Oslo: Han ble nr. 6 på 1 500 meter og nr. 8 på 10 000 meter.

 Personlige rekorder 
  500 meter             43,9       9. februar 1952        Hamar
 1 000 meter     1.37,6     23. februar 1945  Stockholm 
 1 500 meter     2.19,6     2. februar 1948       St. Moritz
 3 000 meter     4.57,4     26. februar 1947     Helsingfors
 5 000 meter     8.25,1     1. mars 1952          Hamar
 10 000 meter  17.25,7     10. februar 1946     Oslo

 Tillitsverv 
Han var nestleder i det finske skøyteforbundet fra 1954 til 1960, og medlem av hovedkomiteen i International Skating Union fra 1957 til 1964. 

 Annet 
Den norske radiokommentatoren Finn «Niff» Amundsen gjorde uttrykket «to etter Liaklev» til et munnhell brukt både i skøyte- og andre sammenhenger i flere generasjoner. Og her er Parkkinen involvert: Uttrykket oppsto under VM allround 1947. Før den avsluttende -meteren ledet Sverre Farstad foran Lassi Parkkinen. Parkkinen måtte slå Farstad med 22,3 sekunder i samløp på siste par for å vinne sammenlagt. Reidar Liaklev ledet -meteren før det avgjørende paret, og Parkkinen ble sammenlignet med Liaklevs passeringstider. Gjennom hele løpet lå Parkkinen omtrent to etter Liaklev. Parkkinen gikk til slutt i mål 1,2 sekunder etter Liaklev, men 23,7 sekunder foran Sverre Farstad. Parkkinen vant sammenlagt, men Liaklev beholdt distanseseieren. Liaklev ble nr. 4 i sammendraget.

 Referanser 
 Medaljevinnere i Finske Mesterskap på skøyter – Senior allround og sprint, damer og herrer  på www.luisteluliitto.fi/pikaluistelu/  Besøkt 27. oktober 2014.

 Eksterne lenker 


Kategori:Finske skøyteløpere
Kategori:Verdensmestere i hurtigløp på skøyter – Allround
Kategori:Olympiske sølvmedaljevinnere for Finland
Kategori:Olympiske sølvmedaljevinnere i hurtigløp på skøyter
Kategori:Medaljevinnere under Vinter-OL 1948
Kategori:Deltakere for Finland under Vinter-OL 1948
Kategori:Skøyteløpere under Vinter-OL 1948
Kategori:Deltakere for Finland under Vinter-OL 1952
Kategori:Skøyteløpere under Vinter-OL 1952
Kategori:Personer fra Varkaus
Kategori:Artikler i skøytesportprosjektet
Kategori:Fødsler i 1917
Kategori:Dødsfall i 1994